CELEX: C2005/057/43
Language: et
Date: 2005-03-05 00:00:00
Title: Kohtuasi T-455/04: DE. Beyatli ja A. Candan'i 18. novembri 2004. aasta hagi Euroopa Ühenduste Komisjoni vastu

5.3.2005   
            
            
               ET
            
            
               Euroopa Liidu Teataja
            
            
               C 57/25
            
         DE. Beyatli ja A. Candan'i 18. novembri 2004. aasta hagi Euroopa Ühenduste Komisjoni vastu
   (Kohtuasi T-455/04)
   (2005/C 57/43)
   Kohtumenetluse keel: inglise
   DE. Beyatli, elukoht Nicosia (Küpros) ja A. Candan, elukoht Istanbul (Türgi), esitasid 18. novembril 2004 Euroopa Ühenduste Esimese Astme Kohtule hagi Euroopa Ühenduste Komisjoni vastu. Hagejate esindaja on advokaat A. Demetriades.
   Hagejad paluvad esimese astme kohtul:
   
               —
            
            
               tühistada komisjoni 5. mai 2004. aasta otsus, mille kohaselt hagejad ei läbinud Küprose kodanikele suunatud abiadministraatori ametikohale korraldatud avatud konkursi EPSO/A/1/03 kirjalikke katseid edukalt;
            
         
               —
            
            
               jätta kohtukulud Euroopa Ühenduste Komisjoni kanda.
            
         Õiguslikud alused ja peamised argumendid
   Hagejad on Küprose kodanikud, kelle emakeeleks on türgi keel. Nad kandideerisid abiadministraatori ametikohale Küprose kodanikele suunatud avatud konkursi EPSO/A/1/03 raames. Konkursi teadaandes oli nõue, et kandidaadid valdaksid kreeka keelt. Kandidaatidel ei õnnestunud kreekakeelses testis (e) piisaval arvul punkte koguda ning seega ei lubatud neid suulistele katsetele.
   Hagejad vaidlustavad asjaomase otsuse, väites et kreeka keele valdamise nõue kandidaatidel on diskrimineeriv, arvestades et kõigil Küprose kodanikel ei ole kreeka keel emakeeleks. Hagejate väitel rikub see nõue EÜ artiklit 12 ja personalieeskirjade artikleid 1d ja 27. Nad väidavad täiendavalt, et määruse 401/2004 (1) artikkel 3 piirab töölevõtmise selliste ametnikega, kelle põhikeeleks on mõni praegusest 11 ametlikust keelest ning ei ole seega proportsionaalne Euroopa Liidu eesmärkidega ja tahtega lõimida türgikeelseid kreeklasi Euroopa Liitu.
   
      (1)  Nõukogu 23. veebruari 2004. aasta määrus (EÜ, Euratom) nr 401/2004, millega kehtestatakse Küprose, Tšehhi Vabariigi, Eesti, Ungari, Läti, Leedu, Malta, Poola, Slovakkia ja Sloveenia Euroopa Liiduga liitumise tõttu ajutised erimeetmed Euroopa ühenduse ametnike töölevõtmiseks, ELT L 67, 5.3.2004, lk 1.